شه‌فه‌ق نيوز/ دادوه‌ريگ وه‌رين توركى ئاشكراى شيواز وكاره‌يليگ له‌باره‌ى ده‌خاڵه‌ت راسه‌وخۆ ره‌جه‌ب ته‌يب ئه‌ردوغان كرد له‌ كار دادوه‌رى له‌وه‌ر خاتر قورتاركردن بلال كوڕى له‌ گرتن، ئه‌ويش له‌ چوارچيوه‌ى ئاوڕويبردنيگ گه‌ناته‌كارى له‌ توركيا له‌ 2013 له‌وه‌ختيگ ك ئه‌ردوغان سه‌رۆك وه‌زيره‌يل بوێ.
له‌ى باوه‌ته‌، ناوه‌ند ستۆكهۆڵم ئه‌را ئازاديه‌يل له‌ راپۆرتيگ، وت: ئه‌ردوغان داوا له‌ ئيبراهيم ئوكۆر سه‌رۆك وه‌رين ئه‌نجومه‌ن باڵاى دادوه‌رى كردگه‌ فه‌رمان دادوه‌رى له‌باره‌ى گرتن بلال گير بيه‌ێد له‌ زمه‌ت په‌يجرووى وه‌ مه‌سه‌له‌ى گه‌ناته‌كارى.
رووژنامه‌ى جمهوريه‌ت توركى له‌ زووان ئوكۆر وت: له‌و وه‌خته‌يله‌ ره‌جه‌ب ته‌يب ئه‌ردوغان په‌يوه‌ندى وه‌پيمه‌و كردگه‌و داوا له‌ليم كردگه‌ داواكاره‌يل له‌ گرتن بلال كوڕى دويره‌و بخه‌ێد، ئه‌ويش له‌وه‌خت په‌يجوورى وه‌ مه‌سه‌له‌ى گه‌ناته‌كارى له‌ ديسه‌مبه‌ر 2013.
